**O zi în rai**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O zi în rai

Talpa o scufund în lut,

Simt că-i cresc urechi și-ascult

Glasul grâului crescând,

Viul, ode murmurând...

Raze fruntea mi-o dezmiardă,

Ecou din zeul etern,

Către sân bogat mă cheamă,

Țarini cu rodul lor, ferm.

Simt alături că pășește,

Pan cu zâmbet ștrengăresc,

Ciocârlia glasu-și crește

Spre divinul arc ceresc.

Fuge râul să-și ascundă,

Fața fină-n păr de sălcii,

Soarele și-l pune-oglindă,

Când îndreaptă cursul mătcii.

Macii, roșii de iubire,

Dorul cresc în moale leagăn,

Curgi în mine, amintire

De-un amor, fără (de) seamăn.

Vântu-n jur, grăbește fluturi,

Că-s prea drăgăstoși prin flori,

Pan, cosașilor dând fluier,

Sufletul ți-l fură-n cor.

Ți-l ascund pe-o prispă-n rai,

Ca să-l guști, cântând cu ei,

Vine seara, Pan c-un nai

Subțiază anii-mi grei...

Dar mi-e talpa-n moale lut,

Simt că-i cresc urechi și-ascult

Cor din rai, când în netimp,

Trupu-n duh am să-l preschimb.